Lige nu er det højsæson for hornfisk, og i denne uges udgave af ”Ud ad døren” er holdet taget til Gjøl på jagt efter netop hornfisk med lystfisker Dennis Deleuran. Og der kom også fisk på krogen – både nogle, der kom i land og en enkelt, der slap fri af linen, lige inden den blev halet ind. Lystfiskeri er populært i Nordjylland, og interessen er kun steget under coronakrisen. Tal fra Fiskeristyrelsen viser, at der i Nordjylland blev solgt 10.887 fisketegn i 2019 og hele 14.601 i 2020 – en stigning på 34,11 procent. Programmet om lystfiskeri er en del af serien ”Ud ad døren”, hvor vært Malthe Birger Jensen tager ud og undersøger forskellige udendørs aktiviteter, man kan fortage sig i det nordjyske. ”Ud ad døren” har tidligere været ude og teste disc golf. Se det program nedenfor.
Se eller gense den direkte sending fra Gjøl, hvor holdet bag ”Ud ad døren” er på fisketur efter hornfisk.